Ons het vreeslik lekker gebly, die lugversorger en swembad was 'n groot bederf in die hitte van die naweek. Baie netjies en ideaal geleë.
Pragtig mooi en silwer skoon. Die lekkerste stort wat ek nog in 'n gastehuis ervaar het. Bed slaap ook baie lekker en die gasvrou laat jou tuis voel. Ons sal enige tyd weer van hulle diens gebruik maak.
Die kothuis was buitengewoon netjies en skoon. Ontvangs was super vriendelik en niks het gekort nie. Ek het my verblyf terdeë geniet en sal Klipkoppie Cottage my eerste keuse maak vir verblyf as ek in die toekoms in Nelspruit gaan kuier. 'n Absolute vreugde.
Baie dankie Estie en gesin. Ons het heerlik in Suikerbekkie woonstel gebly. Julle is tegemoetkomend en altyd bereid om die ekstra myl te gaan. Die verblyf is skoon, in 'n baie stil area en dit voel nie eers of 'n mens in die stad is nie. Ons het dit baie geniet. Ons sal definitief weer julle verblyf gebruik.
Ek het in Suikerbekkie-kothuis geslaap. Baie ruim, netjiese eenheid in 'n baie stil woonbuurt in Nelspruit.
Hierdie gastehuis is soos jou huis weg van die huis, maar net beter! Estie het aan alles gedink! Skoon, netjies en gemaklik is net die woorde om hierdie gastehuis te beskryf! Ek kom beslis weer!
Ons was baie vriendelik ontvang en het sommer dadelik tuis gevoel. Die plek is baie mooi ingerig. Ons sal graag weer daar gaan oorbly en sal die plek ten sterkste aanbeveel!
Jacques is baie vriendelik en besorgd. Die hele perseel is baie baie netjies en baie veilig. Ons het ons 2 aande daar terdeë geniet en ons was in staat om gerieflik af te skakel. Baie dankie.
Baie dankie aan Klipkoppie Cottage vir die warm verwelkoming en gasvryheid. Sal verseker weer daar oornag. Die selfsorgeenheid is stylvol, gerieflik en het 'n besonderse mooi tuin met 'n spesiale klip.
Dit is sowaar 'n huis van die huis af, gemak en rus, alles is so perfek ingerig, so geen bekommernis as jy iets vergeet nie, of dit vir besigheid of persoonlik is, sal ek dit definitief aanbeveel. Die gasvryheid en mooi is uit die boeke, sien julle vinnig weer. Ek reis baie, 20 uit 10 vir Klipkoppie Cottage.
Klipkoppie Cottage is 'n wonderlike plek vir 'n wegbreek. My vrou en kinders het dit baie geniet. Plek is baie netjies en ook in 'n baie mooi tuin met lekker braaigeriewe. Daar kort niks. Ons kan nie wag om weer te gaan en daar oor te bly nie.
Die Klipkoppie Cottage is in 'n pragtige area. Die eenheid bied toegang tot 'n pragtige rotstuin. Estie het aan alles gedink - van heerlike koffie, gemaklike bed, lugversorging ens. Daar is selfs bederfies soos 'n lappie om jou gesig te verfris en 'n vol DStv-pakket.
Die eenheid is keurig gemeubileer en bevat alles wat 'n mens nodig het vir gerief. Die privaat tuin in die rotskoppie is pragtig met 'n bekoorlike uitsig. Die gasvrou gaan uit haar pad uit om 'n mens welkom te laat voel. Ons sal vir seker weer hier oorbly!
Dit was wonderlik om by Estie oor te bly. Die verblyf is netjies en baie veilig. Jy voel sommer dadelik welkom. Die kamer is gerieflik en het als wat nodig is vir 'n gemaklike oorbly in 'n ander stad.